Vroeër het die raaisel 'n groter deel van die alledaagse lewe uitgemaak as vandag. In die Klassieke Oudheid en in die Middeleeue is daar raaiselwedstryde gehou. Raaisels pas verder aan by die tyd en die gebruike van 'n bepaalde volk.
Verder kan 'n onderskeid getref word tussen die literêre raaisel en die volksraaisel. Die literêre raaisel kom vir die eerste keer voor in Latyn in Simphonius se honderd poëtiese raaisels uit die 5e eeu. Die literêre raaisel het veral voorgekom in die Bisantynse, vroeë Middeleeuse en Renaissancistiese Latynse literatuur.